OBAVIJEST STUDENTIMA

Pismeni kolokvij iz predmeta Etika javne službe održat će se u četvrtak 9. lipnja 2016. na Trgu maršala Tita, dvorana III. u 17,30 sati. Ispitna literatura je knjiga Kregar J., Marčetić G., Grubišić K., *Etika u politici i javnoj upravi* (2016), koja se može kupiti u skriptarnici Fakulteta na Trgu maršala Tita 3 (podrum).

Kolokviju mogu pristupiti redoviti i izvanredni studenti pod uvjetom da su pohađali predavanja. Studenti koji polože pismeni kolokvij ne trebaju izlaziti na usmeni ispit već će im se upisati ocjena na prvom sljedećem ispitnom roku.

*Oblik kolokvija*: Pismeni kolokvij sastoji s iz dva dijela. Prvi dio je u standardnom obliku testa s 5 pitanja na koje se može dobiti maksimalno 10 bodova (1 pitanje = 0 - 2 boda), a drugi dio je u obliku pisanog eseja na koji se može dobiti maksimalno 5 bodova (esej = 0 - 5 bodova). Pri pisanju eseja studenti se mogu slobodno služiti knjigom.

*Kriterij ocjenjivanja*: Minimalan broj bodova za prolaz je 7, od čega 5 bodova iz prvog dijela (pismeni test), a 2 boda iz drugog dijela (esej). Maksimalan broj bodova je 15.

*Bodovanje*: 0 - 6 = 1, 7 - 9 = 2, 10 – 12 = 3, 13 – 14 = 4, 15 = 5.